Ο **Νταμιάν Αλμπέρ Ρενέ Περκί** (γαλλικά: *Damien Albert René Perquis*, γενν. στις 10 Απριλίου 1984) είναι Πολωνός-Γάλλος πρώην επαγγελματίας ποδοσφαιριστής, ο οποίος αγωνιζόταν ως αμυντικός. Εκπροσώπησε τη Γαλλία σε επίπεδο νέων, πριν αποκτήσει την πολωνική ιθαγένεια και αγωνιστεί για την Εθνική ανδρών Πολωνίας.

Προσωπική ζωή
-------------

Ο Περκί γεννήθηκε στην Τρουά της Γαλλίας. Είναι πολωνικής καταγωγής μέσω της γιαγιάς του, Γιουζέφα Μπιέρουα. Οι Πολωνοί πρόγονοί του ήταν από το Στσιζέφκο, στην κεντρική Πολωνία. Είναι παντρεμένος και έχει δύο παιδιά.

Σταδιοδρομία σε συλλόγους
-------------------------

### Τρουά

Ο Περκί αναδείχθηκε από τις ακαδημίες νέων της Τρουά ΑΚ. Έπαιξε στη Λιγκ 2 με την ομάδα για 2 χρόνια, όπου ήταν ένας από τους καλύτερους αμυντικούς του πρωταθλήματος. 

### Σαιντ-Ετιέν

Το 2005, υπέγραψε με τη Σαιντ-Ετιέν της Λιγκ 1 ως ελεύθερος παίκτης. Σε δύο σεζόν, δεν κατάφερε να εντυπωσιάσει και εντάχθηκε με δανεισμό στη Σοσό. Μετά από κάποια αρχικά προβλήματα, τελικά βρήκε τη φόρμα του και έγινε βασικός παίκτης. 

### Σοσό

Το 2008, η Σοσό αγόρασε τον Περκί. Έκανε συνολικά 146 εμφανίσεις για τον σύλλογο, σημειώνοντας έντεκα γκολ, πριν αποχωρήσει το καλοκαίρι του 2012. 

### Ρεάλ Μπέτις

Το καλοκαίρι του 2012, ο Περκί έγινε μέλος της ισπανικής Ρεάλ Μπέτις. Υπέστη αρκετούς σοβαρούς τραυματισμούς ενώ ήταν στην Ισπανία και περιορίστηκε σε 32 αγώνες πρωταθλήματος τα τρία του χρόνια στην ομάδα. 

### Τορόντο ΦΚ

Ο Περκί αποδεσμεύτηκε από τη Μπέτις και υπέγραψε με την Τορόντο ΦΚ του Μέιτζορ Λιγκ Σόκερ στις 26 Ιανουαρίου 2015. Συμφώνησε αμοιβαία να αποχωρήσει από το σύλλογο στις 12 Ιουλίου 2016.

### Νότιγχαμ Φόρεστ

Στις 22 Ιουλίου 2016, ο Περκί υπέγραψε συμβόλαιο δύο ετών με τη Νότιγχαμ Φόρεστ. Στις 27 Αυγούστου 2016, σημείωσε το πρώτο του γκολ για τον σύλλογο, στην εντός έδρας νίκη με 3-1 εναντίον της Λιντς Γιουνάιτεντ. Στις 24 Ιουλίου 2017, ο Περκί και η Νότιγχαμ Φόρεστ συμφώνησαν από κοινού στη λύση του συμβολαίου του.

### Γκαζελέκ Αζαξιό

Το 2017, εντάχθηκε στη γαλλική Γκαζελέκ Αζαξιό της τρίτης κατηγορίας, όπου έπαιξε για δύο χρόνια.

Εθνική ομάδα
------------

Ο Περκί είχε τρεις συμμετοχές για την Εθνική Γαλλίας U21.

Το Δεκέμβριο του 2008, δήλωσε το ενδιαφέρον του να παίξει για την Εθνική Πολωνίας. Ο Φραντσίσεκ Σμούντα, τότε προπονητής της Πολωνίας, επιβεβαίωσε αυτές τις πληροφορίες τον Ιούλιο του 2010. Τον Ιανουάριο του 2011, αναφέρθηκε ότι ο Περκί είχε καταθέσει έγγραφα αίτησης υπηκοότητας. Ωστόσο, η οικογένειά του είχε χάσει ορισμένα απαιτούμενα έγγραφα και ο Σμούντα έπρεπε να ζητήσει από τον Πολωνό πρόεδρο, Μπρονίσουαφ Κομορόφσκι, να εγκρίνει την αίτησή του. Ο Περκί έλαβε την πολωνική ιθαγένεια την 1η Σεπτεμβρίου 2011.

Στις 6 Σεπτεμβρίου 2011, ο Περκί έκανε το ντεμπούτο του για την Πολωνία στη φιλική ισοπαλία με 2-2 εναντίον της Γερμανίας στο Γκντανσκ. Σημείωσε το πρώτο του γκολ στις 26 Μαΐου 2012, στη φιλική νίκη με 1-0 εναντίον της Σλοβακίας. Επιλέχθηκε στην τελική ομάδα για το Ευρωπαϊκό Πρωτάθλημα του 2012.

Στατιστικά σταδιοδρομίας
------------------------

### Διεθνή

| Εθνική Πολωνίας |
| --- |
| Έτος | Συμ. | Γκολ |
| 2011 | 6 | 0 |
| 2012 | 8 | 1 |
| 2013 | 1 | 0 |
| Σύνολο | 14 | 1 |

### Διεθνή γκολ

| # | Ημερομηνία | Τόπος | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 26 Μαΐου 2012 | Βέρτερσεε Στάντιον, Κλάγκενφουρτ |  Σλοβακία | **1** –0 | 1–0 | Φιλικός αγώνας |

Παραπομπές
----------

1. ↑  (Ισπανικά) *Argentine Soccer Database*. 29004.
2. ↑  Κοουοτζιέιτσικ, Μίχαου (1 Σεπτεμβρίου 2011). «Damien Perquis już w Warszawie» (στα πολωνικά). *Rzeczpospolita*. Αρχειοθετήθηκε από το πρωτότυπο στις 4 Οκτωβρίου 2012.. Ανακτήθηκε στις 1 Σεπτεμβρίου 2011.
3. ↑  «Le rêve polonais de Damien Perquis» (στα γαλλικά). *L'Est Eclair*. 14 Αυγούστου 2009. Αρχειοθετήθηκε από το πρωτότυπο στις 16 Αυγούστου 2009.. Ανακτήθηκε στις 15 Αυγούστου 2009.
4. 1 2  «Reprezentacja. Damien Perquis ma polskie obywatelstwo» (στα πολωνικά). *Gazeta Wyborcza*. 1 Σεπτεμβρίου 2011. Αρχειοθετήθηκε από το πρωτότυπο στις 24 Μαρτίου 2012.. Ανακτήθηκε στις 1 Σεπτεμβρίου 2011.
5. ↑  Καλίσουκ, Μάτσεϊ (16 Ιανουαρίου 2011). «Perquis: "Chcę zdążyć na mecz z Francją"». *Przegląd Sportowy* (στα Πολωνικά). Αρχειοθετήθηκε από το πρωτότυπο στις 24 Μαρτίου 2011. Ανακτήθηκε στις 3 Ιουνίου 2011.
6. ↑  «Toronto FC terminate Damien Perquis' contract». The Canadian Press. 12 Ιουλίου 2016. .
7. ↑  «Forest sign former Betis defender Perquis». Νότιγχαμ Φόρεστ ΦΚ. 2 Ιουλίου 2016. Ανακτήθηκε στις 13 Δεκεμβρίου 2016.
8. ↑  «Forest 3–1 Leeds». www.nottinghamforest.co.uk. 27 Αυγούστου 2016. .
9. ↑
10. ↑
11. ↑  «National team career». *www.transfermarkt.com*.
12. ↑  «Chce grać dla Polski, o której nic nie wie» (στα πολωνικά). *Przegląd Sportowy*. 30 Δεκεμβρίου 2008. Αρχειοθετήθηκε από το πρωτότυπο στις 26 Ιουλίου 2010.. Ανακτήθηκε στις 26 Ιουλίου 2010.
13. ↑  «Damien Perquis zagra dla Polski» (στα πολωνικά). *Wirtualna Polska*. 23 Ιουλίου 2010.. Ανακτήθηκε στις 26 Ιουλίου 2010.
14. ↑  «Damien Perquis closer to Poland NT». *Polish Football Online*. 18 Ιανουαρίου 2010. Αρχειοθετήθηκε από το πρωτότυπο στις 15 Ιουλίου 2011.. Ανακτήθηκε στις 19 Ιανουαρίου 2010.
15. ↑  Κόουτον, Ρόμαν (1 Σεπτεμβρίου 2011). «Prezydent zajęty, więc trwa ukrywanie Damiena Perquisa» (στα πολωνικά). *Interia.pl*.. Ανακτήθηκε στις 1 Σεπτεμβρίου 2011.
16. ↑  «D. PERQUIS Summary». Soccerway. Ανακτήθηκε στις 20 Σεπτεμβρίου 2015.

Εξωτερικοί σύνδεσμοι
--------------------

* Επίσημος ιστότοπος
* Νταμιάν Περκί στο L'Équipe Football (Γαλλικά)
* Προφίλ στο Transfermarkt.com